
    545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A   NR. 211
                                                           din 25 octombrie 2018
privind aprobarea completării listei proiectelor individuale ale Unității Administrativ-Teritoriale  Municipiul Sighișoara pentru perioada de programare 2014-2020, Anexa nr. 2 din Strategia de dezvoltare locală a municipiului Sighișoara pentru perioada 2014-2020
Consiliul Local al Municipiului Sighişoara, întrunit în ședință ordinară, 
Luând act de proiectul de hotărâre și referatul de aprobare al Primarului municipiului, în calitate de iniţiator, înregistrat cu nr. 28.401/04.10.2018, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;

Ținând cont de Hotărârea Consiliului Local Sighișoara nr. 140/31 iulie 2014, prin care s-a însușit și s-a aprobat Strategia de dezvoltare locală a municipiului Sighişoara pentru perioada 2014 - 2020;
Luând în considerare și prevederile Legii nr. 52/2003 privind transparența decizională în administrația publică, republicată;

Având în vedere posibilitatea restaurării „Sălii Mihai Eminescu” din Municipiul Sighișoara, prin accesarea unei finanțări nerambursabile ;
Văzând Raportul de specialitate al Biroului Achiziţii, Accesare Fonduri Europene și Management Proiecte, înregistrat cu nr. 28.400/04.10.2018, prin care se propune aprobarea completării listei proiectelor individuale ale Unității Administrativ-Teritoriale Municipiul Sighișoara pentru perioada de programare 2014-2020, Anexa nr. 2 din Strategia de dezvoltare locală a municipiului Sighișoara pentru perioada 2014-2020, cu  proiectul intitulat : „Sala Mihai Eminescu” Sighișoara (restaurare, consolidare, punere în valoare), îndeplinindu-se prevederile legale în acest sens;
Având în vedere avizele favorabile ale tuturor comisiilor pe domenii de specialitate;
În temeiul prevederilor art. 36 alin. (2) lit. ”b”, alin. (4) lit. ”e”, alin. (6) lit. “a” pct. 19, precum şi ale art. 45 alin. (2) lit. “d”, coroborat cu art. 115 alin. (1) lit. „b” din Legea nr. 215/2001 a administraţiei publice locale, republicată, cu modificările şi completările ulterioare,

                                                                        H O T Ă R Ă Ş T E:

Art. 1. Se aprobă completarea listei proiectelor individuale ale Unității Administrativ-Teritoriale Municipiul Sighișoara pentru perioada de programare 2014-2020, Anexa nr. 2 din Strategia de dezvoltare locală a municipiului Sighișoara pentru perioada 2014-2020, cu  proiectul intitulat: „Sala Mihai Eminescu”  Sighișoara (restaurare, consolidare, punere în valoare).
Art. 2.  Ca o consecință a dispozițiilor art. 1 din prezenta, lista proiectelor individuale ale Unității Administrativ-Teritoriale Municipiul Sighișoara pentru perioada de programare 2014-2020, cuprinse în Anexa nr. 2 a Strategiei de dezvoltare locală a municipiului Sighișoara pentru perioada 2014-2020, se va reactualiza în mod corespunzător, fiind cea prevăzută în anexa nr. 1 la prezenta hotărâre.

Art. 3. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara şi Biroul Achiziţii, Accesare Fonduri Europene și Management Proiecte.
Art. 4.  Prin grija Secretarului Municipiului Sighişoara – Bizo Anca, prezenta hotărâre va fi comunicată, în termenul prevăzut de lege, Primarului Municipiului Sighișoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighisoara.org.ro. 

PREŞEDINTE DE ŞEDINŢĂ,

  

     Coman Meluș - Florian        

                                Contrasemnează/Avizat pentru legalitate

                   SECRETAR,



                     Bizo Anca
(Prezenta s-a adoptat cu unanimitate de voturi)

  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;
  1 ex. Viceprimar;

  1 ex. Secretar;
  2 ex. Biroul Achiziţii, Accesare Fonduri Europene și Management Proiecte;

  1 ex. Direcția Relații Publice și Comunicare.
  9 ex.
  B.A. 
